Document ID: 32002R2244

Ir-Regolament tal-Kummissjoni (KE) Nru 2244/2002
tas-16 ta’ Diċembru 2002
li jemenda r-Regolament (KE) Nru 1622/2000 għal dak li għandu x’jaqsam ma’ l-użu ta’ l-aċidu tartariku fil-prodotti ta’ l-inbid
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 1493/1999 tas-17 ta’ Mejju 1999 dwar l-organizzazzjoni komuni tas-suq ta’ l-inbid [1], kif l-aħħar emendat permezz tar-Regolament (KE) Nru 2585/2001 [2], u b’mod partikolari l-Artikolu 46 tiegħu,
Billi:
(1) L-Anness IV għar-Regolament (KE) Nru 1493/1999 jippermetti ż-żieda ta’ aċidu tartariku fil-prodotti ta’ l-inbid in kwistjoni.
(2) Ir-Regolament tal-Kummissjoni (KE) Nru 1622/2000 ta’ l-24 ta’ Lulju 2000 li jistabbilixxi ċerti regoli dettaljati għall-implimentazzjoni tar-Regolament (KE) Nru 1493/1999 fuq l-organizzazzjoni komuni tas-suq ta’ l-inbid u li jistabbilixxi kodiċi tal-Komunità ta’ prassi u proċessi oenoloġiċi [3], kif l-aħħar emendat permezz tar-Regolament (KE) Nru 2066/2001 [4], jistabbilixxi, b’mod partikolari, restrizzjonijiet u ħtiġijiet li jappartjenu għall-użu ta’ ċerti sustanzi awtorizzati permezz tar-Regolament (KE) Nru 1493/1999.
(3) L-aċidu tartariku, imsejjaħ ukoll aċidu L-tartariku, u l-imluħa tiegħu huma l-uniċi sustanzi li huma permessi għall-bżonnijiet ta’ aċidifikazzjoni u de-aċidifikazzjoni tal-prodotti ta’ l-inbid kif iseħħu naturalment fl-għeneb u fl-inbid.
(4) L-Uffiċju Internazzjonali tad-Dielja u l-Inbid adotta, f’Ġunju ta’ l-2000, reżoluzzjoni li taġġorna l-Kodiċi Internazzjonali Oenoloġika l-monograff li tistabbilixxi l-karatteristiċi u l-ispeċifikazzjonijiet ta’ purità ta’ l-aċdu L tartariku li jista’ jkun użat fil-produzzjoni ta’ l-inbid, li jidentifika l-aċidu tartariku bħala "aċidu naturali estratt mill-għeneb". Dawn il-kriterji ta’ purità huma iktar kompluti iżda xorta waħda jikkorrispondu għal dawkimniżżla fid-Direttiva tal-Kummissjoni 96/77/KE tat-2 ta’ Diċembru 1996 li tistabbilixxi l-kriterji speċifiċi ta’ purità fl-addittivi ta’ l-ikel barra minn kuluri u ħlewwiet [5], kif l-aħħar emendat permezz tad-Direttiva 2002/82/KE [6].
(5) Sabiex ikun assigurat grad għoli ta’ kwalità, u b’mod partikolari sabiex tkun ippreservata l-awtentiċità u l-karattru naturali ta’ l-inbid in konformità ma’ prassi tajba oenoloġika, il-ħtieġa li l-aċidu tartariku li jista’ jkun użat fil-produzzjoni ta’ l-inbid għandu jkun ta’ oriġini agrikulturali, li jieħu in konsiderazzjoni l-ispeċifikazzjonijiet tal-Kodiċi Oenoloġiki Internazzjonali ta’ l-Uffiċju Internazzjoni tad-Dielja u l-Inbid, għandu jkun inkorporat fir-Regolament (KE) Nru 1622/2000.
(6) Il-miżuri pprovduti għalihom f’dan ir-Regolament huma in konformità ma’ l-opinjoni tal-Kumitat ta’ Ġestjoni għall-Inbid,
ADOTTAT DAN IR-REGOLAMENT:
L-Artikolu 1
Il-paragrafu segwenti huwa miżjud ma’ l-Artikolu 8 tar-Regolament (KE) Nru 1622/2000:
"Aċidu tartariku, liema użu huwa pprovdut għalih fl-Anness IV(1)(l) u (m) u l-Anness IV(3)(k) u (l) għar-Regolament (KE) Nru 1493/1999, imsejjaħ ukoll aċidu L-tartariku, għandu jkun ta’ oriġini agrikulturali u estratt speċifikatament minn prodotti ta’ l-inbid. Għandu wkoll jikkonforma mal-kriterji ta’ purità skond id-Direttiva tal-Kummissjoni 96/77/KE [7]."
L-Artikolu 2
Dan ir-Regolament għandu jidħol fis-seħħ fl-20 jum mill-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, is-16 ta’ Diċembru 2002.

Labels: 15
17
6